
ΔΕΛΤΙΟ ΤΥΠΟΥ

Το Ελληνικό Κέντρο της Διεθνούς Ένωσης Κουκλοθεάτρου UNIMA, διοργανώνει ημερίδα με θέμα:

"Η Κούκλα στο Σύγχρονο Θέατρο"

Ίδρυμα Μιχάλης Κακογιάννης (Πειραιώς 206, www.mcf.gr),

Σάββατο 22 και Κυριακή 23 Νοεμβρίου 2014

 
H διεύρυνση του δυτικού θεατρικού ορίζοντα μέσω της κούκλας έχει τις ρίζες του στα κινήματα τέχνης των αρχών του 20ου αιώνα. Στην Ελλάδα, τα τελευταία είκοσι χρόνια απαντιέται όλο και περισσότερο στις παραγωγές των νέων σκηνοθετών και ηθοποιών παράλληλα με μια ευρύτερη σύμμειξη των παραστατικών τεχνών. Η ημερίδα έχει σαν στόχο την σκιαγράφηση αυτού του φαινομένου, την επαφή με εφαρμοσμένα παραδείγματα, την ανίχνευση πιθανών αιτίων και προοπτικών και βέβαια τη συνάντηση των δύο "κόσμων", του κουκλοθεάτρου και του θεάτρου μέσω των ανθρώπων τους. Θα πλαισιωθεί από σχετικά βιωματικά εργαστήρια και απευθύνεται κύρια σε νέους ηθοποιούς, φοιτητές θεάτρου, σκηνοθέτες, αλλά και σε όποιον επιθυμεί να έχει μια πιο ολοκληρωμένη αντίληψη για τις σύγχρονες τάσεις της ενιαίας θεατρικής τέχνης. 
Πρόγραμμα Ημερίδας

Κυριακή 23 Νοεμβρίου

10:00πμ προσέλευση

10.20 έναρξη - εισαγωγή

10:45 – 13:00 παρουσιάσεις

προσκεκλημένοι εισηγητές: Αντώνης Κουτρουμπής (Ομάδα Μιμικής Πλεύσις), Σίμος Κακάλας (Θέατρο Χώρος), Νίκος Τόμπρος (Θέατρο Μαριονέτας Αντάμαπανταχού), Στάθης 

Μαρκόπουλος (Κουκλοθέατρο Αγιούσαγια!), Francois Lazaro (Theatre Clastic)

13:00- 13:45 διάλειμμα

13:45-15:00 Συνέχεια Παρουσιάσεων

15:00-16:30 Ανοικτή Συζήτηση

16:30-16:45 Κλείσιμο

Πρόγραμμα εργαστηρίων

(ΚΑΘΕ ΣΥΜΜΕΤΕΧΩΝ/ΟΥΣΑ ΝΑ ΠΑΡΑΚΟΛΟΥΘΗΣΕΙ ΕΝΑ ΜΟΝΟ ΕΡΓΑΣΤΗΡΙΟ)

Σάββατο 09:00-11:00 (διάρκεια 2 ώρες)

“ο performer και το σκηνικό αντικείμενο”

Η μεταμόρφωση του σκηνικού αντικειμένου, ασκήσεις και παιχνίδια με τα αντικείμενα.

Εισηγητής: Αντώνης Κουτρουμπής - ομάδα Πλεύσις

Χώρος: Black Box
βιογραφικό

Η Ομάδα Πλεύσις, από την σύστασή της το1996, κινείται στο χώρο του σωματικού θεάτρου αναπτύσσοντας μια ιδιότυπη γλώσσα θεάματος η οποία προκύπτει μέσα από το συνδυασμό θεάτρου, σύγχρονου χορού και μιμικής. Οι παραστάσεις στηρίζονται στη σωματική εκφραστικότητα των ερμηνευτών, στο πολυμορφικό σκηνικό χώρο που κατά περίσταση διαμορφώνεται και στο θέατρο αντικειμένων ως βασικό ερευνητικό πεδίο της ομάδας.

Με σταθερή παρουσία στην ελληνική θεατρική πραγματικότητα η Πλεύσις  εκφράζει ένα διαρκή προβληματισμό και μία αναζήτηση γύρω από την  γλώσσα του σώματος.

Από το 2004 ως σήμερα παραγωγές της ταξιδεύουν σε φεστιβάλ του εξωτερικού αποσπώντας εξαιρετικές κριτικές. Με την παράσταση «Νομάδες» έχει κερδίσει το 1ο βραβείο στο 1ο Φεστιβάλ Θεάτρου δρόμου της Δραπετσώνας το 2003.Με την παράσταση «Αόρατες πόλεις» βραβεύτηκε στο 1ο Φεστιβάλ Θεάτρου δρόμου της Αθήνας (Οκτώβριος 2009) 

www.plefsis-space.gr/el
Σάββατο 09:00-12:00 (διάρκεια 3 ώρες)

"Το αντικείμενο-υποκείμενο"

Εργαστήριο για το Θέατρο της Υλο-Ποίησης

Εισαγωγή, ασκήσεις και πειράματα με κούκλες-αντικείμενα. 

Ύλη αντί κειμένου. Χρηστικά "πράγματα" εξερευνούνται και μεταμορφώνονται σε αφαιρετικά / συμβολικά, έμψυχα όντα σε επιτραπέζιο σύμπαν θεατρικής πραγματικότητας.

Εισηγητής: Στάθης Μαρκόπουλος - Κουκλοθέατρο Αγιούσαγια

Χώρος: Φουαγιέ ορόφου

βιογραφικό

Σπούδασε στην Κρατική Ακαδημία Κουκλοθεάτρου και Εναλλακτικού Θεάτρου της Πράγας (ALD-DAMU), μαθήτευσε στο εργαστήριο και στις παραστάσεις δρόμου  του θιάσου Marionetas del Matadero και έχει παρακολουθήσει διάφορα εργαστήρια (Faulty Optic, Improbable Theatre, M. Khussid, M. Meschke, B. Loungov κ.α.). Από το 1992, οπότε γεννιέται το Κουκλοθέατρο Αγιούσαγια!, δουλεύει επαγγελματικά στην Ελλάδα και το εξωτερικό με  δικές του παραγωγές καθώς και σε συνεργασία με άλλους θιάσους. Έχει συμμετάσχει σε πολλά διεθνή φεστιβάλ, συνέδρια και εκπαιδευτικά προγράμματα γύρω από το κουκλοθέατρο. Διδάσκει σε εργαστήρια για  επαγγελματίες και ερασιτέχνες, ασχολείται με σχετικές εκδόσεις και είναι ενεργό μέλος του Ελληνικού Κέντρου της Διεθνούς Ένωσης Κούκλας.

www.ayusaya.com
Σάββατο 12:00-15:00 (διάρκεια 3 ώρες)

"Η μιμική στο κουκλοθέατρο"

Ασκήσεις και αυτοσχεδιασμοί με τεχνικές μιμικής.

Έρευνα στην σκηνική παρουσία του κουκλοπαίκτη – ηθοποιού και στην σχέση του με την κούκλα.

Εισηγητής: Νίκος Τόμπος – κουκλοθέατρο ανταμαπανταχού

Χώρος: Black Box
βιογραφικό

Το εργαστήρι κατασκευής και θεάτρου μαριονέτας ΑΝΤΑΜΑΠΑΝΤΑΧΟΥ δημιουργήθηκε τo 1996 από τον Νίκο Τόμπρο και την Ελένη Παναγιώτου ,κουκλοποιούς και κουκλοπαίκτες με έδρα τα Βασιλικά της Β. Εύβοιας. 

Από τότε δίνει παραστάσεις στον δρόμο, σε θέατρα, σχολεία, εκδηλώσεις δήμων και διεθνή φεστιβάλ στην Ελλάδα, Ευρώπη (Γαλλία,Πορτογαλία,Σερβία,Ιταλία,Τενερίφη και Κύπρο) ,Τουρκία ,Ν.Αφρική και Ν.Κορέα.

Ενδιαφέρεται ιδιαίτερα για τον συνδυασμό του θεάτρου κούκλας με άλλες τέχνες και σε αυτή τη κατεύθυνση έχει συνεργαστεί με καλλιτέχνες από τον χώρο του θεάτρου , της μουσικής και του τσίρκου .Έχει κάνει εργαστήρια κατασκευής και εμψύχωσης κούκλας για παιδιά και ενήλικες σε δήμους,σχολεία και διεθνή φεστιβάλ,

Βασικό μέλημα της ομάδας είναι η διαρκής εκπαίδευσή της 

Ο Νίκος Τόμπρος εκτός από την πορεία του ως κουκλοπαίκτης-κουκλοποιός 

παρακολούθησε σεμινάρια σωματικoύ θεάτρου,υποκριτικής, χορού ,κλόουν και σύγρονου θεάτρου σκιών.

Η Ελένη Παναγιώτου ,επίσης κουκλοπαίκτρια-κουκλοποιός είναι κοινωνική λετουργός και έχει παρακολουθήσει σεμινάρια σχετικά με εμψύχωση αντικειμένων,θεατρικό φωτισμό ,ζωγραφικής και stop motion animation .

H νέα συνεργάτης μας Ελένη Γιαννακοπούλου είναι νηπιαγωγός-εμψυχώτρια θεατρικού παιχνιδιού,έχει σπουδάσει μουσική και σωματικό θέατρο και είναι διερμηνέας νοηματικής γλώσσας.

http://www.antamapantahou.gr/

Σάββατο 12:00-15:00 (διάρκεια 3 ώρες)

“Βασικές αρχές εμψύχωσης - διαφορετικές τεχνικές κούκλας”

Βασικές αρχές κίνησης της κούκλας – εμψύχωση κούκλας ώστε να φαίνεται ζωντανή: τρόπος που κοιτάζει, κινείται, σκέφτεται, εκφράζει συναισθήματα.

Κάθε κούκλα: γαντόκουκλα, δακτυλόκουκλα, μαρότα, μαριονέτα, κούκλα άμεσης κίνησης και αντικείμενο, ζωντανεύει με τους ίδιους κανόνες. Θα δοθούν απλοί κανόνες και θα γίνει εφαρμογή σε διαφορετικούς τύπους κούκλας. Επίσης θα συζητηθεί η σχέση κουκλοπαίχτη-κούκλας, βασική συνάρτηση του θεάματος που μαγεύει τους θεατές.

Εισηγήτρια: Εμμανουέλα Καποκάκη - ομάδα Εικαστικού Θεάτρου Κούκλας «Πράσσειν Άλογα»

Χώρος: Φουαγιέ ορόφου

βιογραφικό

H ομάδα του Εικαστικού Θεάτρου Κούκλας «Πράσσειν Άλογα» ιδρύθηκε το 1997 από την Εμμανουέλα Καποκάκη, πτυχιούχο της Ανωτάτης Σχολής Θεάτρου Κούκλας (Charleville-Mezières, Γαλλία) με υποτροφία από το Ίδρυμα Ωνάση.

Προτείνει ένα θέαμα με συνδυασμό δράσης κούκλας και ηθοποιού, ξεφεύγοντας από το παραδοσιακό κουκλοθέατρο. Οι παραστάσεις της προσεγγίζουν τον θεατή με τρόπο διαφορετικό από το θέατρο λόγου, λειτουργώντας μέσα από τη γλώσσα της εικόνας, του συμβόλου, του αρχετύπου, παρουσιάζοντας ένα πρωτότυπο θέαμα, για παιδιά και ενήλικες θεατές.

Οι κούκλες της είναι διαφορετικών τεχνικών και έχουν ιδιαίτερο εικαστικό ενδιαφέρον.

Έχει κάνει 15 θεατρικές παραγωγές σε αθηναϊκά θέατρα (συμπεριλαμβανομένου του Εθνικού Θεάτρου και της Στέγης Γραμμάτων και Τεχνών), συμμετοχές σε ελληνικά και διεθνή φεστιβάλ (με τιμητικά βραβεία), παραστάσεις και διοργανώσεις σε πολλούς Δήμους και εκατοντάδες Σχολεία σε όλη την Ελλάδα.

Παραδίδει σεμινάρια και αναλαμβάνει κατασκευές.

Όλες οι παραστάσεις της ομάδας ΕΙΚΑΣΤΙΚΟ ΘΕΑΤΡΟ ΚΟΥΚΛΑΣ «ΠΡΑΣΣΕΙΝ ΑΛΟΓΑ» βρίσκονται στην λίστα εγκεκριμένων δραστηριοτήτων του Υπουργείου Παιδείας, στον ιστότοπο e-yliko.gr καθώς εκτός από ψυχαγωγικό ενδιαφέρον έχουν και εκπαιδευτικό χαρακτήρα.

www.prasinaloga.gr
ΟΛΑ ΤΑ ΕΡΓΑΣΤΗΡΙΑ ΠΑΡΕΧΟΝΤΑΙ ΔΩΡΕΑΝ ΑΠΟ ΤΟΥΣ ΕΙΣΗΓΗΤΕΣ ΚΑΙ ΤΟ ΕΛΛΗΝΙΚΟ ΚΕΝΤΡΟ ΚΟΥΚΛΟΘΕΑΤΡΟΥ UNIMA-ΕΛΛΑΣ ΓΙΑ ΤΗΝ ΚΡΑΤΗΣΗ ΘΕΣΗΣ (ΚΑΘΩΣ ΟΙ ΘΕΣΕΙΣ ΕΙΝΑΙ ΠΕΡΙΟΡΙΣΜΕΝΕΣ) ΘΑ ΣΑΣ ΖΗΤΗΘΕΙ ΑΡΙΘΜΟΣ ΚΙΝΗΤΟΥ ΤΗΛΕΦΩΝΟΥ ΚΑΙ ΦΥΣΙΚΑ… ΟΝΟΜΑ

EΛΛΗΝΙΚΟ ΚΕΝΤΡΟ ΤΗΣ ΔΙΕΘΝΟΥΣ ΕΝΩΣΗΣ ΚΟΥΚΛΟΘΕΑΤΡΟΥ UNIMA- ΕΛΛΑΣ

Επικοινωνία - πληροφορίες:

www.unimahellas.org
τηλ. κρατήσεων 6974713655

